GAMBIR
గంభీర్‌ సరికొత్త రికార్డు
న్యూఢిల్లీ: ఐపిఎల్‌ పదవ సీజన్‌కు ముందు కోహ్లీ,యువరాజ్‌,ధోనిలు తమ ఆట తీరుతో టోర్నీతో చెలరేగుతారని క్రికెట్‌ అభిమానులు భావించారు.అయితే టోర్నీ ప్రారంభమైన తరువాత అభిమానుల అంచనాలు తలకిందులయ్యాయి.ఈ సీజన్‌లో ఇప్పటికే సగం మ్యాచ్‌లు ముగిశాయి.అయితే ఈ స్టార్‌ క్రికెటర్లు పెద్దగా సత్తా చాటలేకపోయారు.అయితే ఎవరూ ఊహించని విధంగా టీమిండియా వెటరన్‌ క్రికెటర్‌ గంభీర్‌ అద్భతమైన ఫామ్‌ని కొనసాగిస్తూ అరెంజ్‌ క్యాప్‌ని సొంతం చేసుకున్నాడు.పాయింట్ల పట్టికలో కోల్‌కతా అగ్రస్థానంలో దూసుకుపోతుంది.తన క్లాస్‌ బ్యాటింగ్‌తో కోల్‌కతా నైట్‌ రైడర్స్‌కి అద్భుతమైన విజయాలను అందిస్తూ ఏకంగా పాయింట్ల పట్టికలో జట్టును అగ్రస్థానంలో నిలిపాడు.టోర్నీలో 9 మ్యాచ్‌ లాడిన గౌతం గంభీర్‌ 4 హాఫ్‌ సెంచరీలు చేసి మొత్తం 376 పరుగులతో టాప్‌ స్కోరర్‌గా కొనసాగుతున్నాడు.కోల్‌కతాకు వరుసగా మూడవ విజయం లభించింది.తాజా ఈడెన్‌ గార్డెన్స్‌లో ఢిల్లీ డేర్‌ డెవిల్స్‌తో జరిగిన మ్యాచ్‌లో కోలకతా 7 వికెట్ల తేడాతో విజయం సాధించిన సంగతి తెలిసిందే.దీంతో కోల్‌కతాకి వరుసగా మూడవ విజయం లభించినట్లైంది.ఢిల్లీకి వరుసగా నాలుగవ పరాజయం కావడం విశేషం.ఈ మ్యాచ్‌లో గంభీర్‌ 71 పరుగులతో నాటౌట్‌గా నిలిచాడు.దీంతో ఈ సీజన్‌లో అత్యధికంగా 376 పరుగులు సాధించాడు.తద్వారా ఐపిఎల్‌లో అత్యధిక పరుగులు చేసిన బ్యాట్స్‌మెన్‌కు ఇచ్చే అరెంజ్‌ క్యాప్‌ను అందుకున్నాడు.అంతేకాదు 35 హాఫ్‌ సెంచరీలతో ఐపిఎల్‌లో అత్యధిక హాఫ్‌ సెంచరీలు నమోదు చేసిన ఆటగాడిగా గంభీర్‌ అగ్రస్థానంలో నిలిచాడు.గంభీర్‌ తరువాత స్థానంలో హైదరాబాద్‌ కెప్టెన్‌ డేవిడ్‌ వార్నర్‌ ఉన్నాడు.దీంతో పాటు గంభీర్‌ టి20 ఫార్మాట్‌లో ఆరువేల పరుగుల మైలురాయిని అందుకున్నాడు. ఇందులో 51 హాఫ్‌ సెంచరీలు ఉన్నాయి.దీంతో కేవలం ఐపిఎల్‌లో 141 మ్యాచ్‌ల ద్వారా 4 వేల పరుగులను పూర్తి చేశాడు